钦定古今图书集成/明伦汇编/官常典/第616卷 > 何质
## 钦定古今图书集成/明伦汇编/官常典/第616卷 > 何质

按《苏州府志》：质，吴元年知府。郡民久属张氏，割剥枯
瘠，殆绝生理。质至，劳来安集，民拜更生之惠。时诏徙
苏民为特甚，质雍容裁处，民若罔知。尤申意庠序，祀
殿伦堂已废，皆鼎新之。上以为劳民怠事，将寘极典，
质请忍死一言曰：“‘杀一郡牧，以活百万生灵’。质含笑
入地矣。”遂得宥免死，复增秩以旌之。